Document ID: 32014D0370

ODLUKA VIJEĆA
od 16. lipnja 2014.
o izmjeni Odluke 1999/70/EZ o vanjskim revizorima nacionalnih središnjih banaka, u pogledu vanjskih revizora Bank Ċentrali ta' Malta/Središnje banke Malte
(2014/370/EU)
VIJEĆE EUROPSKE UNIJE,
uzimajući u obzir Protokol (br. 4) o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27.1.,
uzimajući u obzir Preporuku ESB/2014/20 Europske središnje banke od 17. travnja 2014. Vijeću Europske unije o vanjskim revizorima Središnje banke Malte (1),
budući da:
(1)
Reviziju financijskih izvještaja Europske središnje banke (ESB) i nacionalnih središnjih banaka Eurosustava trebaju obaviti neovisni vanjski revizori koje preporučuje Upravno vijeće ESB-a, a odobrava Vijeće Europske unije.
(2)
Mandat sadašnjih vanjskih revizora Bank Ċentrali ta' Malta/Središnje banke Malte istekao je nakon revizije za financijsku godinu 2013. Stoga je potrebno imenovati vanjske revizore od financijske godine 2014.
(3)
Bank Ċentrali ta' Malta/Središnja banka Malte izabrala je PricewaterhouseCoopers za svoje vanjske revizore za financijske godine od 2014. do 2018.
(4)
Upravno vijeće ESB-a preporučilo je da se PricewaterhouseCoopers imenuje vanjskim revizorima Bank Ċentrali ta' Malta/Središnje banke Malte za financijske godine od 2014. do 2018.
(5)
Primjereno je slijediti preporuku Upravnog vijeća ESB-a te u skladu s tim izmijeniti Odluku Vijeća 1999/70/EZ (2),
DONIJELO JE OVU ODLUKU:
Članak 1.
Članak 1. stavak 15. Odluke 1999/70/EZ zamjenjuje se sljedećim:
„15. PricewaterhouseCoopers ovime se odobravaju kao vanjski revizori Bank Ċentrali ta' Malta/Središnje banke Malte za financijske godine od 2014. do 2018.”
Članak 2.
Ova Odluka proizvodi učinke na dan priopćenja.
Članak 3.
Ova je Odluka upućena Europskoj središnjoj banci.
Sastavljeno u Luxembourgu 16. lipnja 2014.

Labels: 2
18
4